**Referat fra bestyrelsesmøde 06. August 2018**

**Deltagere:** Brian, Erik, Erling,

**Ikke mødt/afbud:** Jørgen, Mona, Birgit, Torben

**Sted:** Fælleslokalet

**Næste møde: mandag den 01. oktober 2018**

**Dagsorden:**

1. Kommentarer til sidste referat.
2. Økonomi.
3. Køb og salg.
4. Opgaver m.m.
5. Diverse.
6. **Kommentarer til sidste referat**

Ingen kommentar.

1. **Økonomi**

|  |  |  |
| --- | --- | --- |
| Driftskonto - 0275 – 2750 461 282 | Kr. | 370.330 |
| NYKREDIT bank | Kr. | 336.911 |
| Likvider i alt | kr. | 707.241 |

Ændring af adgangen til Danske Bank. Grd. Hvidvask, regler fra EU samt ændring i bestyrelsen har betydet, at Lilli (64D) ikke mere har adgang til foreningens konto, og at Erik og Erling i dag er godkendt. Derudover har banken valgt at flytte foreningens konto til en ”foreningsgruppe”. Tidligere var vi registreret som erhvervsvirksomhed.

1. **Køb og salg**

64G forventes sat til salg snarest. Vi afventer skifterettens udmelding før salg kan igangsættes.

 **Opgaver m.m.**

 Datoer for **fællesarbejde** er:

19. august 2018 – alle bedes deltage. Der skal luges og ryddes op overalt. Vi skal have renset diverse afløb m.m.

21. oktober 2018

 7. april 2019

1. **Diverse**

**Låge ved skraldeplads**

Lågen er nu sat op. Stor tak til Jørgen og alle andre som har deltaget med monteringen og oprydningen mv. Hvis I ikke har set lågen skal I lige tage en tur forbi, den er super flot.

**Vandbaseret maling**

Vandbaseret maling. Vi har hos 66C lavet en test, og det lader til at vi sagtens kan benytte vandbaseret maling fremover. Det gælder både vinduer og det hvide på skurene.

Vi har i bestyrelsen drøftet om foreningen skal betale for det maling der benyttes til plankeværk m.m. som ikke er en del af det oprindelige boligprojekt. Vi har besluttet at fdortsætte med betaling for at bibeholde nuværende farvevalg og ikke ændre på kendt kutyme. Vi vil i forbindelse med forventet omprioritering af ejendommen se på om ikke der blive plads til dør og vinduesudskiftning. Når og hvis vi foretager denne udskiftning, vil vi se på om reglerne til den tid skal ændres og herunder ændring i farvevalg.

**Tætningslister og beslag**

Kan stadig købes hos Centrum Beslag. <http://www.centrum-beslag.dk/>. Her er det muligt at bestille nye beslag eller tætningslister til ens vinduer eller døre.

**Letbanen**

Intet nyt. Vi følger det løbende.

**Fællesrummet**

Erik fik sin gamle MIELE opvaskemaskine til at fungerer i stedet for den der stod i rummet. Vi undersøger om den gamle skal smides ud eller repareres.

Torben og Mona undersøger om vi for få midler kan opgraderer rummet.

**Græsslåningsplan**

Efter en meget tør sæson har maskinen stort set stået stille hele sommeren. Fortsætter sommeren skal vi kun tage et par enkelte ture til eftersommeren. Men kig selv efter, hvornår det er din/jeres tur.

**Husorden**

Siden foreningens start har vi haft et par opdateringer at vores husorden. Det er nu mange år siden, at vi sidst så på den og ABF har kommet med forslag til en ”update” som vi ser på. (Birgit er tovholder)

**Vand**

**Kontrolaflæsning** – vi beder alle komme med en aflæsning af vand søndag 19. august. Deltager du ikke i fællesdagen kommer vi fobi og banker på, eller Du/I kan sende jeres aflæsning til e.friis.nielsen@gmail.com.’

**YouSee**

Har sat nye låse på vores TV-skabe. Eftersom YouSee ikke ejer skabene eller anlægget vil vi undersøge om det skal ændres.

**GDPR – eller Persondataforordningen**

Bestyrelsen har gennemset og kommenteret rundsendt materiale der efterfølgende sender til alle beboerne. Vi orienterer til alle, når vi er klar.

**Lift til tag eftersyn og reparation**

Vi skal have færdiggjort/repareret gavlen i blok 3 med kit og efterset tagrender m.m. Vi havde håbet at kunne lave det på fællesdagen men mangler en bil til liften. Vi laver derfor arbejdet på et andet tidspunkt, når nødvendige parter kan mødes. (tovholder Brian, Erik, Erling, Jørgen m.fl.)

Mødet hævet kl. 21:00

*Referent Erik Friis*